Lav et referat af nedenstående tekst:

Tekst:
Er du outdoormester? Trives du i naturen – og vil du gerne prøve kræfter med det primitive liv i et helt nyt program på TV2 Nord? Så har du chancen nu. I september går det løs, når i alt 15 deltagere checker ind på basecampen på Vildmarkscenteret i Saltum. Her bliver de klogere på de grundlæggende friluftsfærdigheder og bliver stillet over for en række øvelser. De ti deltagere, der klarer sig bedst på basecampen, bliver flyttet til en hemmelig lokation et sted i Nordjylland, hvor de både alene og i fællesskab bliver udfordret på deres evner til at tilegne sig ny viden og teknikker – og til at kunne klare sig i den nordjyske natur. Løbende bliver deltagere sorteret fra, mens konkurrencen bliver hårdere og hårdere, og til sidst kæmper tre deltagere om at vinde konkurrencen og den ultimative præmie – en tur til toppen af Kilimanjaro. Fed, hård og vild oplevelse venter Chefinstruktøren og lederen af konkurrencen er Jon Lindberg, også kendt som Vildmarks-Jon. Han vandt den første sæson af Alene i Vildmarken på DR, og han har siden da trænet folk i friluftsliv, overlevelse, bushcraft og teambuilding – blandt andet på Vildmarkscentret i Saltum. - Det her er en enestående chance for at få en masse vilde oplevelser. Det bliver fedt, det bliver hårdt, og det bliver vildt. Det bliver forhåbentlig noget, man tænker tilbage på med en wow-fornemmelse, siger han. Vært på "Udfordringen - Kampen om Kilimanjaro" er TV2 Nords Robert Bedsted. Han har blandt andet været vært på 32 afsnit af friluftsmagasinet ”Outdoor NU”, han er tidligere professionel soldat, og så er han buejæger. - Man skal tilmelde sig, hvis man godt kan lide at udfordre sig selv. Man kommer hjem med en oplevelse for livet og en rygsæk fuld af nye færdigheder – uanset hvor langt man når i konkurrencen, siger Robert Bedsted. Er du klar på at tage udfordringen op? Så læs meget mere om konkurrencen og tilmelding på vores temaside lige her.

Referat:
TV2 Nord søger deltagere til et nyt program, hvor deltagerne i ti dage udfordres i den nordjyske natur og dyster om en tur til Afrikas højeste bjerg.